open-index/open-wikipedia-markdown huggingface dataset:
Writing on the Wall (երգ)

**«Writing on the Wall»**, ամերիկացի ռեփերներ French Montana-ի, Post Malone-ի, Քարդի Բիի և ճամայկացի պրոդյուսեր և երգիչ Rvssian-ի երգը, որը թողարկվել է որպես նրա երրորդ ստուդիական *[[Montana (ալբոմ)|Montana]]* ալբոմի առաջատար սինգլ։

## Նախապատմություն
Ֆրենչ Մոնտանան առաջին անգամ անոնսացրել է երգը 2019 թվականի ապրիլին՝ Beats 1 հեռուստաալիքի հաղորդավար Զեյն Լոուին տրված հարցազրույցում և ասել է, որ ալբոմը՝ «96%-ով պատրաստ է» և այն, որ երգը Post Malone-ի և Քարդի Բիի հետ է Montana further discussed the track in a May 2019 interview with *[[Entertainment Weekly]]*.:

## Պրոմո
Ֆրենչ Մոնտանան հրապարակել է տեսահոլովակի մոնտաժին մի հատված՝ իր սոցիալական կայքէջերով սեպտեմբերի 26-ին, երգը թողարկվել է հաջորդ օրը։

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:Post Malone-ի երգեր
Կատեգորիա:Քարդի Բիի սինգլներ
Կատեգորիա:Ֆրենչ Մոնտանայի երգեր
Cozy Little Christmas

**«Cozy Little Christmas»** (), ամերիկացի երգչուհի Քեթի Փերրիի Սուրբ ծննդյան երգը։ Երգը հասանելի է եղել միայն «Amazon Music» սթրիմինգային կայքում։ Երաժշտության և բառերի հեղինակները և պրոդյուսերներն են Քեթի Փեերին, Գրեգ Ուեսլսը և Ֆերրասը։ Երգը ոգեշնչվել է Սուրբ ծննդյան օրը Դանիայի Կոպենհագեն քաղաքում՝ ընտանիքի շրջանակում ունեցած հանդիպումից։ Քեթիի երկրորդ երգն է Սուրբ ծննդյան թեմատիկայով, նախորդը՝ «Every Day Is a Holiday» երգը ձայնագրվել է H&M բրենդային ընկերության գովազդի համար։

Երգը ստացել է առավելապես դրական արձագանքներ:*Idolator*, *[[Billboard]]*, *[[Consequence of Sound]]*, *[[MTV News]]*  կայքերը տվել են դրական արձագանքներ ջերմ մթնոլորտի, Սուրբ ծննդյան տրամադրության, նաև Փերրիի նուրբ վոկալի համար։

2019 թվականի նոյեմբերի 1-ին երգը հասանելի է դարձել բոլոր թվային հարթակներից ներբեռնման համար։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Ծանոթագրություններ

## Արտաքին հղումներ

* 
*
Դոնդյուշանի

**Դոնդյուշանի** (), քաղաք Մոլդովայում, հանդիսանում է Դոնդյուշանի շրջանի կենտրոնը։

## Աշխարհագրություն
Քաղաքը գտնվում է Բելցի—Օկնիցա եկաթուղային գծի վրա։

## Տեղանուններ
Կա տեսակետ, որ քաղաքի անվանումը վերցված է Դոնդոշ կամ Դոնդեշ ազգանուններից։ Սակայն տեղի բնակչության մեջ կա լեգենդ, որ նախկինում այստեղ բնակության է եկել Դոնդա անունով կին, որի անունով էլ կոչվել է քաղաքը։

Համաձայն ամենատարածված վարկածի բնակավայրի «Դոնդյուշանի» անվանումը ենթադրաբար գալիս է այստեղի չինացի բնակիչներից մեկի անունից, որին անվանում էին պարոն Շեն («Դոմուլ Շեն» մոլդովերենից թարգմանաբար նշանակում է՝ «պարոն Շեն»)։

## Պատմություն
Քաղաքի մասին առաջին հիշատակությունները արվել են XVI դարում։

1812—1917 թվականներին Դոնդյուշանին մտել է Բեսարաբյան գավառի կազմի մեջ։

1882 թվականին Դոնդյուշանիում կառուցվել է կայարան, 1883 թվականին երկաթգիծ։

1902—1905 թվականներին կառուցվել են պոմպակայան և ջրաշտարակ։ 1905 թվականին ներկայիս Անկախության փողոցում սկսվում է առաջին բնակելի տների կառուցումը։ 1910 թվականին կազմակերպվեց առաջին տոնավաճառը։ 1915-ին բացվեցին առաջին արհեստագործական և առևտրային հաստատությունները։ Քաղաքում հիմնվում է խեցեգործական արտադրություն ինչը կապված է մոտակա գյուղերում խեցեգործության զարգացման հետ։

1918 թվականի հունվարի 26-ին Դոնդյուշանի եկած ռումինացի զինվորականները առգրավեցին 160 տոննա ալյուր։ 1918 թվականի մարտի 27-ին բնակավայրը մտավ Ռումինիայի կազմի մեջ։

1920—1930 թվականներին Դոնդյուշանիում գործում էին տարբեր տեսակի առանձին սիոնիստական կուսակցություններ և կազմակերպություններ։

1940 թվականին Բանվորա-գյուղացիական Կարմիր բանակի կողմից Մոլդովաան օկուպացվեց և քաղաքը մտավ նոր կազմավորվող ՄԽՍՀ-ի կազմի մեջ։ 1941 թվականին ռումինական օկուպանտների ղեկավարության կողմից հրամայվեց Տիրասպոլ աքսորել տեղի հրեաներին։

1950-ական թվականներին սկսվեց բնակավայրի արագ զարգացումըа: 1958 թվականին բնակավայրը դարձավ քաղատիպ ավան։ 1963 թվականին Դոնդյուշանին դառնում է վարչական կենտրոն ։

ՄԽՍՀ-ի ժամանակաշրջանում Դոնդյուշանիում կար շաքարի ու հացի գործարաններ և մսի արտադրամաս։

## Երկվորյակ քաղաքներ
* Սիբիու (Ռումինիա)

## Հայտնի բնիկներ
* Ալեքսանդր Հելման (ծնվ. 1933)՝ դրամատուրգ, գրող, մասնագետ, հրապարակախոս, հասարակական և քաղաքական գործիչ։
* Յոզեֆ Լանդե (1912—2000)՝ հրեական ծագում ունեցող բրազիլացի պոետ, Իդիշի հեղինակն է։
* Բորիս Ռաիսով (1928—1985)՝ օպերային երգիչ (բարիտոն), Մոլդովայի ժողովրդական արտիստ (1980)։
* Մոշե Սամբատոն (1913—1988)՝ հրեա գրող, գրականագետ։
* Լիդյա Ֆրեյման (1920—1992)՝ լատվիացի դերասանուհի, ԽՍՀՄ ժողովրդական արտիստ (1970)։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Մոլդովայի քաղաքներ
Ռիշարդ Կաչորովսկի

**Ռիշարդ Կաչորովսկի** (, ), լեհ պետական գործիչ, 1989-1990 թվականներին զբաղեցրել է Լեհաստանի վտարանդի նախագահի պաշտոնը։

## Կենսագրություն
### Մինչ 1945 թվական
Երիտասարդ հասակում եղել է լեհական խարտսերսկի (սկաուտական) շարժման անդամ։ Բելոստոկի վերադարձից հետո Խորհրդային Միությունը քաղաքում կազմակերպել էր ընդհատակյա խարցերյան «Գորշ շերենգի» կազմակերպությունը և դարձել Բելոստոկում ընդհատակյա շարժման ղեկավար։ 1940 թվականին ձերբակալվել է ՆԳՎ-ի կողմից, դատապարտվել է մահապատժի, որը փոխարինվել է 10 տարվա ազատազրկման։ Կոլիմին, ազատ է արձակվել Սիկորսկի-Մայիսյան համաձայնագրի հիման վրա։ Մարտնչել է Անդերսի բանակում, այդ թվում մասնակցել է Մոնտե Կասսինոյի ճակատամարտին։

### Արտագաղթ
Պատերազմից հետո եղել է արտագաղթի մեջ, ապրելով Մեծ Բրիտանիայում։ Ավարտել է արտաքին առևտրի ինստիտուտը։ 35 տարի աշխատել է որպես հաշվապահ։ Մինչև 1988 թվականը եղել է միջազգային սկաուտական շարժման գործիչ։

«Ազգային խորհրդի» (վտարանդի խորհրդարանի) գործիչ է։ 1986 թվականից՝ վտարանդի կառավարության նախարար, 1989-1990 թվականներին՝ վտարանդի նախագահ։

### 1990 թվականից հետո
Ապրել է Լոնդոնում, բայց հաճախ է եղել Լեհաստանում և մեծ ճանաչում ու հարգանք է վայելել բազմաթիվ հրապարակային ելույթներով։ Բելոստոկի, Վարշավայի, Կրակովի և շատ այլ լեհական քաղաքների պատվավոր քաղաքացի, մի քանի լեհական համալսարանների պատվավոր դոկտոր։

### Մահ
2010 թվականի ապրիլի 10-ին զոհվել է Սմոլենսկում տեղի ունեցած ավիավթարում։ Եղել է աղետի զոհերից ամենատարեցը։ Թաղվել է 2010 թվականի ապրիլի 19-ին Վարշավայում Կառուցվող Աստծո նախախնամության տաճարում՝ մեծ լեհերի պանթեոնում։

## Ծանոթագրություններ

## Արտաքին հղումներ
* Կենսագրություն Լեհաստանի նախագահի կայքում 

Կատեգորիա:Ավիավթարից զոհվածներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Երկրորդ համաշխարհային պատերազմին մասնակցած լեհեր
Կատեգորիա:Լեհ պետական գործիչներ
Կատեգորիա:Լեհաստանի ղեկավարներ
Կատեգորիա:Լեհաստանի նախագահներ
Կատեգորիա:Լեհաստանի քաղաքական գործիչներ
Զիսիս Վրիզաս

**Զիսիս Վրիզաս** (, ), հույն ֆուտբոլիստ, հարձակվող։ Հանդես է եկել Հունաստանի ֆուտբոլի ազգային հավաքականի կազմում և դարձել Եվրոպայի չեմպիոն։

## Կարիերա
### Ակումբներում
Վրիզասը ֆուտբոլ սկսել է խաղալ «Քսանթի» ֆուտբոլային ակումբում 1991 թվականին։ Նրա առաջին խաղը տեղի է ունեցել 1992 թվականին փետրվարի 9-ին`« Լարիսա» թիմի հետ խաղում։ Ընդհանուր առմամբ, 1991 թվականից մինչև 1996 թվականն այս ակումբում անցկացրել է 141 հանդիպում Հունաստանի Սուպերլիգայում և Հունաստանի գավաթի խաղարկությունում։ Այնուհետև, մինչև 2000 թվականը Վրիզասը ՊԱՕԿ ֆուտբոլային ակումբի խաղացող էր։ 2000-2006 թվականներին Զիսիսը հանդես է եկել Իտալիայում «Պերուջա», «Ֆիորենտինա» և «Տորինո» թիմերի կազմում։ «Ֆիորենտինայից» 2004/05 մրցաշրջանի համար նրան հանձնել են իսպանական «Սելտային», որը խաղում էր «Սեգունդայում»։ Կարիերան ավարտել է այնտեղ, որտեղից և սկսել էր՝ «Քսանթի» և ՊԱՕԿ ակումբներում, խաղալով մեկական մրցաշրջան 2006/07 և 2007/08 թվականներին։ Վրիզասի ֆուտբոլային կարիերայի ավարտը 2008-ի հունվարի 6-ին կրկին տեղի է ունեցել «Լարիսա» թիմի հետ խաղի ժամանակ` այնպես, ինչպես առաջին խաղի ընթացքում։

Իր կարիերայի ընթացքում Վրիզասն իր մասնակցած 500 հանդիպումներում խփել է ավելի քան 100 գոլ։

2008 թվականի հունվարի 2-ին Վրիզասն ստանձնել է թիմի տեխնիկական տնօրենի պարտականությունը, իսկ 2009-ի հոկտեմբերի 9-ին` Թեոդորոս Զագորակիսի հեռանալուց հետո, զբաղեցրել է  ՊԱՕԿ ՖԱ-ի նախագահի պաշտոնը, որից հրաժարվել է նույն տարվա օգոստոսի 11-ին։ 2012 թվականի հունվարին Զագորակիսի՝ երկրորդ պաշտոնաթողությունից հետո Զիզիս Վրիզասն ակումբի կառավարման խորհրդի միաձայն որոշման հիման վրա վերընտրվել է։

### Հավաքականի կազմում
Հունաստանի ազգային հավաքականի կազմում Զիզիս Վրիզասը հանդես է եկել 1994 թվականի ապրիլի 27-ին Սաուդյան Արաբիայի դեմ ընկերական խաղում։ Առաջին գոլը խփվել է 1995 թվականի հունվարի 25-ին Կիպրոսի հավաքականի դարպասին։ 2004 թվականի Ֆուտբոլի Եվրոպայի առաջնությանը Վրիզասը մասնակցել է 6 հանդիպումներից 5-ին և գոլ խփել Ռուսաստանի հավաքականի դարպասին։ Հաջորդ՝ «Կոնֆեդերացիաների գավաթ 2005» մրցաշարում Զիսիսը մասնակցել է բոլոր 3 խաղերին։

## Նվաճումներ
;  Հունաստանի ֆուտբոլի ազգային հավաքական
*Եվրոպայի չեմպիոն, 2004։

## Ծանոթագրություններ

## Արտաքին հղումներ
* 
*

Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տորինոյի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի Եվրոպայի չեմպիոններ
Վելկա Սնեժնա քարանձավ

**Վելկա Սնեժնա քարանձավ** (լեհերեն՝ Jaskinia Wielka Śnieżna, բառացի թարգմանած՝ *Ձյունոտ մեծ [[քարանձավ]]*), կրաքարային քարանձավների համակարգ Կարպատյան լեռների Արևմտյան Տատրաներ ճյուղավորությունում, Լեհաստանի Հանրապետության հարավային մասում, *Տատրաներ* ազգային պարկում։ Ունի 23.723 մետր ընդհանուր երկարություն, իսկ ամենամեծ խորությունը 824 մետր է, և համարվում է ամենաերկար, ամենաընդարձակ ու ամենախոր քարանձավը Լեհաստանում, ինչպես նաև՝ ամենախորը Տատրաների ողջ լեռնահամակարգում։ Քարանձավային համակարգի որոշ հատվածներ դեռևս բավարար չափով ուսումնասիրված չեն։

## Հակիրճ տեղեկատվություն
*Jaskinia Wielka Śnieżna*-ն ընդհանրացված անվանումն է միմյանց հետ կապված հինգ քարանձավների, որոնք ուսումնասիրվել են առանձին-առանձին, տարբեր ժամանակներում։ Դրանք են՝ *Jaskinia Śnieżna*-ն, *Jaskinia Wielka Litworowa*-ն, *Jaskinia nad Kotlinami*-ն, *Jasny Awen*-ը և *Jaskinia Wilcza*-ն։ Այս հինգ քարանձավներից ամենաերկարը Jaskinia Śnieżna-ն է՝ Ձյունոտ քարանձավը։ Այն նաև գլխավորն է և ամենավաղ հայտնաբերվածն ու ուսումնասիրվածը։ Ունի մոտավորապես 14.954 մետր երկարություն և 622 մետր առավելագույն խորություն։

*Ձյունոտ քարանձավ*ի հետազոտումը շարունակվում է։ Միաժամանակ փորձեր են արվում նրան  Լեհաստանում մեծությամբ երկրորդը համարվող *Śnieżna Studnia* քարանձավի հետ կապելու նպատակով։

Վելկա Սնեժնայի ուսումնասիրման ընթացքում քիչ չեն եղել  դժբախտ պատահարները, որոնց արդեն իսկ զոհ է գնացել առնվազն յոթ քարանձավագետ-հետազոտող։

## Գրականություն
# *Tatry polskie. Mapa topograficzna 1:10 000*. Zarząd Topograficzny Sztabu Generalnego WP, Wydawnictwo Czasopisma Wojskowe, 1984
# Jerzy Grodzicki [red.],  Jaskinie Tatrzańskiego Parku Narodowego. Wielkie jaskinie Doliny Małej Łąki, PTPNoZ, Warszawa,  2002.

## Պատկերասրահ

Jaskinia Wielka Śnieżna Korkociąg.jpg|
Jaskinia Wielka Śnieżna Wielka Studnia.jpg|
Jaskinia Wielka Śnieżna Wodociąg.jpg|


## Ծանոթագրություններ

## Արտաքին հղումներ
* Jaskinia Wielka Śnieżna  լեհերեն – քարտեզի հետ

Կատեգորիա:Ազգային պարկեր
Կատեգորիա:Բնության հուշարձաններ
Կատեգորիա:Լեհաստանի աշխարհագրություն
Ժողովրդավարություն և առաջընթաց կուսակցություն

**Ժողովրդավարություն և առաջընթաց կուսակցություն, ԺԱԿ** (, **DEVA**), Թուրքիայի Հանրապետության նախկին փոխվարչապետ Ալի Բաբաջանի կողմից հիմնադրված կուսակցություն։ Իր հիմնադրման օրից կուսակցությունը անմիջապես ներկայացված է Թուրքիայի Ազգային մեծ ժողովում ի դեմս գործող պատգամավոր Մուսթաֆա Էներօղլուի, ով կուսակցության հիմնադիրներից է։ Կուսակցության թուրքերեն հապավումը՝ **DEVA**, նշանակում է *միջոց *։

## Պատմություն
Կուսակցության հիմնադիրների թվում են պատգամավոր Մուսթաֆա Էներօղլուն, նախկին արդարադատության նախարար Սաբուլլահ Էրգինը, Բալըքեսիրի նախկին քաղաքապետ Ահմեթ Էդիպ Ուղուրը, Գիտության, արդյունաբերության և տեխնոլոգիայի նախկին նախարար Նիհաթ Էրգյունը և նախկին պետական նախարար Սելմա Ալիյե Կավաֆը։ 2020 թվականի մարտի 10-ին տեղի ունեցած  հիմնադիր ժողովին Ալի Բաբաջանը միաձայն ընտրվել է կուսակցության նախագահ։ 2020 թվականի մարտի 11-ին Բաբաջանը ներկայացրել է կուսակցության խորհրդանիշերը և օրակարգը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Թուրքիայի կուսակցություններ
Կատեգորիա:2020 հիմնադրված կուսակցություններ
Կատեգորիա:2020 հիմնադրումներ Թուրքիայում
Իվիցա Իլիև

**Իվիցա Իլիև** (), սերբ ֆուտբոլիստ, հարձակվող։

## Կենսագրություն
### Ակումբային կարիերա
Իվիցան Բելգրադի «Ռադ» ֆուտբոլային ակումբի սան է, դրանից հետո տեղափոխվել է «Պարտիզան» ֆուտբոլային ակումբ։ Ակումբի հիմնական կազմում խաղացել է 1997 թվականից մինչև 2004 թվականը, ապա տեղափոխվել է իտալական «Մեսսինա» ֆուտբոլային ակումբ։ 2006 թվականին վարձավճարով հանդես է եկել «Ջենոա» ֆուտբոլային ակումբում։ 2007 թվականին հեռացել է սիցիլիական ակումբից և դարձել հունական «ՊԱՕԿ» ֆուտբոլային ակումբի խաղացող։ Մրցաշրջանի ավարտից հետո տեղափոխվել է գերմանական «Էներգի» ֆուտբոլային ակումբ, իսկ հաջորդ տարի՝ Թել Ավիվի «Մակկաբի» ֆուտբոլային ակումբ։ 2010 թվականին վերադարձել է «Պարտիզան», որի կազմում դարձել է Սերբիայի չեմպիոն և գավաթի դափնեկիր, ինչպես նաև ճանաչվել սերբական Սուպերլիգայի լավագույն ռմբարկու։ Հաջորդ մրցաշրջանում տեղափոխվել է «Վիսլա» ֆուտբոլային ակումբ։

### Կարիերան հավաքականում
2003 թվականին Սերբիայի և Չերնոգորիայի հավաքականի կազմում անցկացրել է երկու խաղ Գերմանիայի և Լեհաստանի դեմ։ Վերջինի դարպասին խփելով իր միակ գոլը հավաքականի կազմում։

## Ձեռքբերումներ
* Սերբիայի և Չերնոգորիայի չեմպիոն – 1998/99, 2001/02, 2002/03
* Սերբիայի չեմպիոն – 2010/11
* Հարավսլավիայի գավաթի դափնեկիր – 1997/98, 2000/01
* Սերբիայի գավաթի դափնեկիր – 2010/11
* Սերբիական Սուպերլիգայի լավագույն ռմբարկու – 2010/11
* Սուպերլիգայի մրցաշրջանի հավաքական – 2010/11

## Ծանոթագրություններ

## Արտաքին հղումներ
* 
* National Football Teams

Կատեգորիա:Բունդեսլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Կատեգորիա:Մեսինայի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռադի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սերբիայի հավաքականի ֆուտբոլիստներ
Ստեղծարարության և նորարարության համաշխարհային օր

300px|մինի|Ստեղծարարության և նորարարության համաշխարհային օրվա առաջին տոնակատարության պաստառը։
**Ստեղծարարության և նորարարության համաշխարհային օր** (), Միացյալ ազգերի կազմակերպության հատուկ հիշարժան օր է, որը նշվում է ապրիլի 21-ին։  Նպատակը՝ ՄԱԿ-ի կայուն զարգացման նպատակների առաջխաղացման հետ կապված՝ ստեղծարարության և նորարարության կարևորության վերաբերյալիրազեկությունը բարձրացնելն է։ Օրը ընդունվել է 80 երկրների աջակցությամբ, ՄԱԿ-ի Ընդհանուր վեհաժողովի 71/284 բանաձևով։ Ստեղծարարության և նորարարության համաշխարհային օրը առաջին անգամ պաշտոնապես նշվել է 2018 թվականի ապրիլի 21-ին։ Օրվա  ընտրությունը, լինելով Լեոնարդո դա Վինչիի ծննդյան օրվանից վեց օր հետո և Երկիր մոլորակի միջազգային օրվա նախորդ օրը, բարենպաստ է  խրախուսելու ստեղծարար բազմամասնագիտական մտածելակերպը և օգնելու մեզ հասնել մեր իսկ ուզած կայուն ապագային։

Օրվա նպատակը անհատական և խմբային մակարդակներում ստեղծագործական  մտածողությունը խրախուսելն է, որը ըստ ՅՈՒՆԵՍԿՕ-ի և Միավորված ազգերի կազմակերպության զարգացման ծրագիր ստեղծագործական տնտեսության վերաբերյալ հատուկ զեկույցի «դարձել է ազգերի իրական հարստությունը 21-րդ դարում»։

## ՄԱԿ-ի կոչը COVID-19 համավարակի օրերին
2020 թվականի COVID-19 համավարակի օրերին Միացյալ ազգերի կազմակերպությունը կոչ է արել տարբեր մշակույթների, հասարակությունների ու ազգերի բոլոր ստաղծարար ուժերին օգնել կանգնեցնելու վիրուսի տարածումը։

## Ծանոթագրություններ

Կատեգորիա:ՄԱԿ-ի միջազգային օրեր
Ժաննա Կորմինա

**Ժաննա Կորմինա** (, ), ռուս սոցիալական մարդաբան։ Մշակութաբանության թեկնածու, Տնտեսագիտության բարձրագույն դպրոցի պրոֆեսոր (Սանկտ Պետերբուրգի համալսարանի կամպուս)։ Մենագրությունների և բազմաթիվ հոդվածների հեղինակ է, այդ թվում՝ «Մարդաբանական ֆորում», «Պետությունը, կրոնը, եկեղեցին Ռուսաստանում և արտասահմանում», «Անձեռնմխելի պաշար», «Նոր գրական տեսություն», «Կրոնագիտություն», «Ab Imperio», «De sciences sociales des religions», «Journal of Religion», «Journal of the American Academy of Religion»:

## Կենսագրություն
Ժաննա Կորմինան ծնվել է 1971 թվականին Սվերդլովսկի մարզում։ Ոսկե մեդալով ավարտել է Սվերդլովսկի մարզի գյուղական դպրոցը։ Սեփական խոստովանության համաձայն՝ Ժաննան չէր պատրաստվում գիտնական լինել, սակայն «այդպես ստացվեց»։ 1994 թվականին ավարտել է Ուրալի պետական համալսարանի պատմության ֆակուլտետը։ 1999 թվականին ավարտել է Սանկտ Պետերբուրգի Եվրոպական համալսարանի ասպիրանտուրան (էթնոլոգիայի ֆակուլտետ)։ Իր ուսուցիչներ է համարում Սանկտ Պետերբուրգի Եվրոպական համալսարանի պրոֆեսորներ Նիկոլայ Վախթինին, Եվգենի Գոլովկոյին և Ալբերտ Բայբուրինին։ 2000 թվականին Կորմինան պաշտպանել է մշակութաբանության գծով թեկնածուական դիսետրացիան՝ «Ռեքրութի ծիսակարգը, կառուցվածքը և իմաստաբանությունը» թեմայով։ 2003 թվականից աշխատում է տնտեսագիտության բարձրագույն դպրոցում։

Կորմինայի գիտական հետաքրքրություններից են կրոնի մարդաբանությունը, ռուսական ուղղափառ եկեղեցու սրբերի պաշտամունքը, ուխտագնացությունը, սոցիալական հիշողությունը։

Ամուսինը սոցիալական մարդաբան Ս. Ա. Շտիրկովն է։

## Գիտական աշխատանքներ
### Մենագրություններ
* 
* 
* Паломники: Этнографические очерки православного номадизма. — М. : Издательский дом НИУ ВШЭ, 2019.

### Ընտրյալ հոդվածներ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Գրականություն
* 

## Արտաքին հղումներ
* 
* 
* 
* 

Կատեգորիա:20-րդ դարի գիտնականներ
Կատեգորիա:20-րդ դարի մարդաբաններ
Կատեգորիա:21-րդ դարի գիտնականներ
Կատեգորիա:21-րդ դարի մարդաբաններ
Կատեգորիա:Կին գիտնականներ
Կատեգորիա:Կին մարդաբաններ
Կատեգորիա:Ռուս գիտնականներ
Կատեգորիա:Ռուս մարդաբաններ
Կապույտ տաղավարը

**«Կապույտ տաղավարը»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1865 թվականին։ Ներկայումս նկարը գտնվում է Բիրմինգհեմի Բարբերի արվեստի ինստիտուտի հավաքածուում։

## Տեղեկություն նկարի մասին
Նկարի համար բնորդուհի է դարձել Ֆաննի Կորնֆորտը։ Հավանաբար նրա հետ կապված ձայնային զուգորդմամբ Ռոսսետտին նկարում պատկերել է տերեփուկ (անգլերեն՝ *cornflowers*)։ Մյուս ծաղիկները՝ պասիֆլորա և պատատուկ, կարող են մեկնաբանվել որպես կրքի և սիրային կապերի խորհրդանիշ։ Բնորդուհին կրում է սրտաձև մեդալիոն, որը հետագայում սկսել է պատկանել նկարչի սիրեցյալ Ջեյն Մորիսին։

Անգլերեն *bower* («տաղավար») բառը նաև նշանակում է բնակարան կամ կացարան, որտեղ միջնադարում և ավելի ուշ ժամանակներում անցել են սիրահարների հանդիպումները։ Անցյալի հետ պատմական զուգորդումները կիրառվում են ոչ միայն նկարի անվանման մեջ, այլև դասական վենետիկյան և տիցիանական տիպաժի շիկակարմիր մազերով կանացի գեղեցկության պատկերման մեջ։ Նկարչի եղբայր քննադատ Ուիլյամ Մայքլ Ռոսսետտին համարել է, որ նկարը իր եղբոր ամենավառ և շքեղ աշխատանքներից մեկն է, ընդ որում այստեղ կնոջ կերպարը իդեալականացված չէ, այլ զգայական և երկրային է, այդ իսկ պատճառով թերագնահատվել է կամ էլ բացասաբար գնահատվել այլ աշխատանքների համեմատությամբ։

«Կապույտ տաղավարը» հանդիսանում է տիպական օրինակ այն բանի, երբ Ռոսսետտին իր աշխատանքներում միավորել է արևմուտքի և արևելքի մշակույթների տարրերը, որը բնութագրական է 1860-ական թվականների նրա արվեստին։ Առաջին նկարներից մեկը, որտեղ դա ի հայտ է եկել, դարձել է 1859 թվականի «Bocca Baciata» նկարը։ «Կապույտ տաղավարը» նկարում արևելյան մոտիվներից առկա են ծաղկած բալի պատկերը, որը հայտնի է որպես չինական և ճապոնական արվեստի խորհրդանիշ, մասնավորապես՝ ուկիյո-է ժանրի։ Ֆոնին առկա են նաև արաբական զարդանախշեր, ինչպես նաև ճապոնական կոտո երաժշտական գործիք։ Երաժշտական գործիքը ծառայում է բացառապես դեկորատիվ նպատակով, քանի որ այդ դիրքով նրան անհնար է նվագել։

Ի տարբերություն իր շատ այլ աշխատանքների՝ Ռոսսետտին «Կապույտ տաղավարը» աշխատանքի վերարտադրանկար չի ստեղծել, պահպանվել են ապագա նկարի մի քանի ուրվանկարներ և էսքիզներ։

## Ծանոթագրություններ

Կատեգորիա:1865 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Դորա Քարինգթոն

**Դորա Քարինգթոն** (, ), անգլիացի նկարիչ և ֆեմինիստ։

## Կյանք և ստեղծագործություն
Դորա Քարինգթոնը ծնվել է մեծահարուստ փաստաբանի ընտանիքում։ Նա մանկուց սկսել է նկարչական դասերի հաճախել։ Հետագայում կրթաթոշակ է ստացել` Լոնդոնի Սլեյդ գեղարվեստի դպրոցում սովորելու համար, որտեղ նա ծանոթացել է այնպիսի արվեստագետների հետ, ինչպիսիք են Փոլ Նեշը և Ջոն Նեշը, Քրիստոֆեր Նևինսոնը և Մարկ Հերթլերը։ Կենդանության օրոք նկարչի աշխատանքն ըստ արժանվույն չի չգնահատվել. նրան հաջողվել է կազմակերպել ընդամենը երկու ցուցահանդես։ Եղել է բրիտանական Bloomsbury մտավորական խմբի անդամ։

Դորա Քարինգթոնն աչքի էր ընկնում էքսցենտրիկ բնավորությամբ։ Առաջին համաշխարհային պատերազմի տարիներին նա` լինելով բիսեքսուալ, ծանոթանում է արվեստաբան և էսսեիստ Լիթոն Ստրեյչիի հետ։ Չնայած վերջինիս համասեռամոլ լինելուն` զույգը որոշ ժամանակ սիրային հարաբերություններ է ունեցել։ Այնուհետև Ստրեյչին սիրահարվում է Ռալֆ Փարթրիջին, որը, այս հարաբերությունները գաղտնի պահելու համար, ամուսնանում է Քարինգթոնի հետ 1921 թվականին՝ այդպիսով ստեղծելով սիրային եռանկյունի։ 1932 թվականի հունվարին Ստրեյչին մահացել է քաղցկեղից՝ Դորային թողնելով 10 հազար ֆունտ ժառանգություն (որը 1994 թվականին կազմում էր մոտ 240 հազար ֆունտ)։ Դրանից երկու ամիս անց Դորա Քարինգթոնը ինքնասպանություն է գործել` ինքն իրեն կրակելով։ Նրա ինքնասպանության առաջին` իրեն թունավորելու փորձը, ձախողվել է։

## Պատկերասրահ

Պատկեր:E. M. Forster von Dora Carrington, 1924-25.jpg|Է. Մ. Ֆորստերի դիմանկարը (1924-25)
Պատկեր:CarringtonTidmarsh.png|Ջրաղաց Թիդմարշում (1918)
Պատկեր:DrawingByCarrington.jpg|Բանանի ծառը և Լ. Ստրեյչին (1916)
Պատկեր:LyttonStrachey.png|Լիթոն Ստրեյչիի դիմանկարը (1916)


## Ծանոթագրություններ

Կատեգորիա:Բրիտանացի ֆեմինիստներ
Կատեգորիա:Ինքնասպան նկարիչներ
Կատեգորիա:Նկարչուհիներ
Կատեգորիա:Բրիտանացի նկարիչներ
Կատեգորիա:Անձինք այբբենական կարգով
Կատեգորիա:1932 մահեր
Կատեգորիա:Մարտի 11 մահեր
Կատեգորիա:1893 ծնունդներ
Կատեգորիա:Մարտի 29 ծնունդներ
Վլադիսլավ Ռաչկևիչ

**Վլադիսլավ Ռաչկևիչ** (, ), լեհ քաղաքական, հասարակական և ռազմական գործիչ։

Առաջին համաշխարհային և խորհրդային-լեհական պատերազմների մասնակից, չորս կառավարություններին կից ներքին գործերի նախարար (1921, 1925-1926 և 1935-1936), սենատոր և Սեյմի մասնակից (1930-1935), Լեհաստանի նախագահը 1939-1947 թվականներին։

## Կենսագրություն
left|220px|thumb|Պասկևիչի հուշարձանը Տորունիում
Ծնվել է 1885 թվականի հունվարի 28-ին Ռուսական կայսրության Քութայիս քաղաքում։ Հայրը դատավոր է եղել։

Սանկտ Պետերբուրգի համալսարանի իրավաբանական ֆակուլտետում ուսանելու ընթացքում անդամագրվել է լեհական ազգայնական երիտասարդական կազմակերպությանը։ Ավարտել է Դերփթի համալսարանի իրավաբանական ֆակուլտետը, որից հետո աշխատել է Մինսկում որպես իրավաբան։

Առաջին համաշխարհային պատերազմի սկսվելուց հետո Ռուսաստանից փախել է Ավստրիո-Հունգարիա, որտեղ միացել է Յ. Պիլսուդյան գլխավորած Լեհական ազգայնական շարժմանը։ Լեհական լեգիոնների կազմում մասնակցել է ռուսական զորքերի հետ մարտերին։

1917 թվականի հուլիսին ձերբակալվել և բանտ է նետվել։ 1918 թվականին ազատ է արձակվել և Պիլսուդսկու կողմից ներգրավվել Անկախ Լեհաստանի ստեղծման գործում։ 1921-1930 թվականներին եղել է Ներքին գործերի նախարար, 1930 թվականին՝ սենատոր, 1930 թվականի դեկտեմբերի 9-ին՝ Սենատի մարշալ (նախագահ)։

1935 թվականի հուլիսի 10-ից՝ ներքին գործերի նախարար։ Լեհաստանի պարտությունից հետո՝ 1939 թվականի սեպտեմբերին, փախել է Փարիզ, որտեղ ընտրվել է Լեհաստանի նախագահ։

Մահացել է 1947 թվականի հունիսի 6-ին Մեծ Բրիտանիայում։

## Հիշատակ
* 2010 թվականին Տարտուում (Էստոնիա) բացվել է Ռաչկևիչի հուշատախտակը։
* Լեհաստանի Տորուն քաղաքում կանգնեցվել է նրա հուշարձանը։

## Ծանոթագրություններ

## Արտաքին հղումներ
* Կենսագրությունը ХРОНОС կայքում
* Uroczystości pogrzebowe marszałka Polski Józefa Piłsudskiego w Warszawie 

Կատեգորիա:Առաջին համաշխարհային պատերազմին մասնակցած լեհեր
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Լեհ հասարակական գործիչներ
Կատեգորիա:Լեհ ռազմական գործիչներ
Կատեգորիա:Լեհաստանի նախագահներ
Կատեգորիա:Լեհաստանի քաղաքական գործիչներ
Կատեգորիա:Տարտուի համալսարանի շրջանավարտներ
Քեթրին Բուրդեկին

**Քեթրին Բուրդեկին** (  ), անգլիացի վիպասան, ֆանտաստիկայի ժանրի գրքերի հեղինակ, որոնք քննարկել են սոցիալական և հոգևոր հարցեր։ Կոռնուոլի Մինակ թատրոնի հիմնադիր Ռովենա Քեյդի կրտսեր քույրն է։ Քեթրին Բուրդեկինի վեպերից մի քանիսը կարող են վերագրվել ֆեմինիստական ուտոպիայի/հակաուտոպիայի ժանրին։ Նրա գործերը լույս են տեսել նաև Քեյ Բուրդեկին անվան տակ և Մյուրեյ Կոստանտայն կեղծանունով։ Մյուրեյ Կոստանտայն կեղծանունը բացահայտել է հետազոտող Դաֆնա Պատաիի կողմից՝ 20-րդ դարի 80-ականների կեսերի ուտոպիստական և հակաուտոպիստական գրականության ուսումնասիրման ժամանակ։

## Կենսագրություն
Ծնվել է անգլիական Սպոնդոն քաղաքում, Դերբիշիր կոմսությունում։ Ընտանիքում 4 երեխաներից ամենափոքրն էր։ Նրա նախնիներից մեկը հայտնի նկարիչ Ջոզեֆ Ռայթն է։ Քեթրինը տնային կրթություն է ստացել Քեյդով Հոումստեդ կալվածքում՝ դաստիարակի վերահսկողությամբ, որից հետո ուսումը շարունակել է Չելտնեմ կանանց քոլեջում։ Նա աչքի է ընկել ընթերցանության հանդեպ սիրով և ցանկացել է Օքսֆորդում սովորել, ինչպես իր եղբայրները, սակայն ծնողները խոչընդոտել են դրան։ 1915 թվականին ամուսնացել է Բոֆորտ Բյորդեկինի հետ։ Քեթրին Բուրդեկինը ընտանիքի հետ միասին տեղափոխվել է Ավստրալիա, որտեղ նա սկսել է գրել։ Նրա առաջին վեպը, «Աննա Կոլքահունը» (*Anna Colquhoun*), լույս է տեսել 1922 թվականին։ Նույն տարում բաժանվել է ամուսնուց և վերադարձել է Անգլիա ու հաստատվել է Կոռնուոլի Մինակ հեդում, որտեղ ապրում էր նրա քույրը։ 1926 թվականին Քեթրին Բուրդեկինը հանդիպել է մի կնոջ, որը նրա հետագա ողջ կյանքի ուղեկիցն է դարձել։ 1930-ական թվականներին Քեթրին Բուրդեկինը հրատարակել է վեց վեպ։ Ընդհանուր առմամբ, նա գրել է ավելի քան 20 վեպ, ինչպես նաև բազմաթիվ պիեսներ, պատմվածքներ և բանաստեղծություններ։

## Ծանոթագրություններ

Կատեգորիա:Բրիտանացի ֆեմինիստներ
Կատեգորիա:20-րդ դարի բրիտանացի գրողներ
Կատեգորիա:1963 մահեր
Կատեգորիա:Օգոստոսի 10 մահեր
Կատեգորիա:1896 ծնունդներ
Կատեգորիա:Հուլիսի 23 ծնունդներ
Կատեգորիա:Անգլիացի կին վիպասաններ
Կատեգորիա:20-րդ դարի անգլիացի վիպասաններ
Կատեգորիա:Անգլիացի գրողներ
Կատեգորիա:Անգլիացի արձակագիրներ
Մարկո Պանտելիչ

**Մա́րկո Պ́անտելիչ** (, ), սերբ ֆուտբոլիստ, հարձակվող։

## Կենսագրություն
Պանտելիչը հայտնի է նրանով, որ իր կարիերայի ընթացքում հանդես է եկել 8 տարբեր երկրների 11 ակումբներում՝ հասցնելով խաղալով Հունաստանում, Ֆրանսիայում, Շվեյցարիայում, Իսպանիայում, Ավստրիայում, Սերբիայում, Գերմանիայում և Հոլանդիայում։

2008/09 մրցաշրջանից հետո Մարկոն հեռացել է Բեռլինի «Հերթա» ֆուտբոլային ակումբից, որի կազմում Բունդեսլիգայում անցկացրած 4 մրցաշրջանում խփել է 45 գնդակ, և մինչև 2009 թվականի սեպտեմբերը մնացել է առանց ակումբ, մինչև վերջապես տեղափոխվել է Ամստերդամի «Այաքս» ֆուտբոլային ակումբ։

«Այաքսի» կազմում Մարկոն հարձակվողների զույգ է կազմել ուրուգվայցի երիտասարդ խաղացող Լուիս Սուարեսի հետ, ում հետ Նիդեռլանդների առաջնության 2009/10 մրցաշրջանի 34 խաղերում խփել են 51 գոլ (35 գոլ Սուարեսը, 16 գոլ՝ Պանտելիչը)։  Հաջորդ մրցաշրջանում այդ զույգն այլևս «Այաքսի» կազմում չէր. Սուարեսը տեղափոխվել է «Լիվերպուլ», և Պանտելիչը՝ հունական «Օլիմպիակոս»։ Մարկոն վերադարձել է Հունաստան իր կարիերայի սկզբում «Իրակլիսում» խաղալուց 13 տարի անց։

## Կարիերան հավաքականում
Հարավաֆրիկյան Հանրապետությունում կայացած 2010 թվականի աշխարհի առաջնությունում Մարկոն խփել է իր միակ գոլը Ավստրալիայի դեմ խաղում, այնուամենայնիվ Սերբիայի հավաքականը պարտվել է 1։2 հաշվով և չի կարողացել դուրս գալ խմբից՝  գրավելով վերջին տեղը։

## Վիճակագրություն

## Ձեռքբերումներ
**[[Այաքս (ֆուտբոլային ակումբ, Ամստերդամ)|Այաքս]]**
* Նիդերլանդների գավաթի դափնեկիր - 2010

**[[Օլիմպիակոս ՖԱ|Օլիմպիակոս]] (Պիրեյոս)**
* Հունաստանի չեմպիոն - 2011, 2012, 2013
* Հունաստանի գավաթի դափնեկիր - 2012, 2013

## Ծանոթագրություններ

## Արտաքին հղումներ
* Մարկո Պանտելիչը Բունդեսլիգայում 

Կատեգորիա:Այաքսի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Ջին Դեյչ

**Լուջին Մերրիլ «Ջին» Դեյչ** ( ), ամերիկացի նկարիչ-մուլտիպլիկատոր և ռեժիսոր։ 1959 թվականից հաստատվել է  Պրահայում,  հայտնի է դարձել  *«Մանրո»*, *«Թոմ Թորիֆիկ»* և *«Նուդնիկ»*, ինչպես նաև *«Նավաստի Պոպայ»* և *«Թոմն ու Ջերին»* մուլտֆիլմերի մի քանի դրվագների վրա կատածած իր աշխատանքով (1961—1962):

## Կենսագրություն
### Վաղ կյանք
Դեյչը ծնվել է Չիկագոյում` շրջիկ գործակատար Ջոզեֆ Դեյչի (1903—1972) և Ռուտ Շիրլի Դեյչի ընտանիքում, որոնք բաժանվել են, երբ որդին 13 տարեկան էր։ Մորական պապը Չիկագոյում գործված հագուստի խոշոր գործարան է ունեցել։
Սկսելով իր մուլտիպլիկացիո և անիմացիոն կարիերան, Դեյչը ներդրում է ունեցել  The Record Changer ջազային ամսագրի կահավորման աշխատանքներին։

### Մուլտիպլիկատոր
Դեյչը աշխատանքի է անցել «United Productions of America» (UPA) անիմացիոն ստուդիայում, իսկ ավելի ուշ դարձել է «Terrytoons»-ի կրեատիվ տնօրենը, ստեղծելով այնպիսի կերպարներ, ինչպիսիք են Փիղ Սինդին, Գաստոն լը Կրյոնը, Ջոն Դուրմատը, և Քլինթ Քոբբերը։ 1955 թվականից սկսել է  աշխատելով «UPA» անիմացիոն ստուդիայում, Դեյչը գրել և նկարել է «United Feature Syndicate»-ի համար «Թերփլ-Թոմփսոնի իրական մեծ արկածները» և «Պատմության հերոսը» կոմիքսները, որտեղ գլխավոր դերում հանդես է եկել համարձակ երեխա։ Ամենօրյա էջով  հրապարակվել է 1955 թվականի հոկտեմբերի 16-ից մինչև 1956 թվականի ապրիլի 14-ը։

Դեյչը հայտարարել էր, որ սխալվել է Թոմի և Ջերիի հարաբերությունների նկատմամբ, երբ ասաց, որ դա վատ օրինակ է անիմաստ բռնության և հումորի, որը հիմնված է ցավի, վրեժի, ինչպես նաև սևամորթ կանանց մասին կարծրատիպերի օգտագործման հիման վրա։ Դեյչը հայտարարել է, որ չի եղել Թոմի և Ջերիի երկրպագու, քանի որ նրանք շատ դաժան են։ Սակայն կան և երկրպագուներ, որոնք գրել են դրական նամակներ, հայտարարելով, որ Դեյչի դրվագները իրենց ֆավորիտն են։
1961 թվականին նկարել է «Ալիսը Հրաշքների Աշխարհից Փարիզում» ֆիլմը և 1966 թվականի «Հոբիթ» անիմացիան։ Նաև 1966 թվականին Դեյչը ստեղծեց Թերրի-Թեսսին։

2003 թվականին Դեյչը արժանացել է Էննի մրցանակին անիմացիայի մշակույթում հավերժական ներդրման համար։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:20-րդ դարի մուլտիպլիկատորներ
Կատեգորիա:Ամերիկացի արվեստագետներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի նկարիչներ
Կատեգորիա:Ամերիկացի պատկերազարդողներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ռեժիսորներ այբբենական կարգով
Անատոլի Դորոշ

**Անատոլի Դորոշ** (), մոլդովացի ֆուտբոլիստ, հարձակվող։

## Կարիերա
### Ակումբային
Քսան տարեկանում Դորոշը հեռացել է Մոլդովայի առաջնությունից և տեղափոխվել Լեհաստան, որտեղ անցկացրել է 2,5 տարի։ Լեհաստանից հետո տեղափոխվել է Ադրբեջան։ Ապա մեկ մրցաշրջան անցկացրել է  Ռուսաստանի առաջին լիգայում, որտեղ խաղացել է Ուլյանովսկի «Վոլգայի» ակումբում։ Դրանից հետո երկու տարով վերադարձել է ադրբեջանական առաջնություն։ Բքվի «Օլիմպիկ» ֆուտբոլային ակումբում խաղալիս դարձել է երկրի առաջնության երկրորդ լավագույն ռմբարկու։ 2010 թվականի երկրորդ կեսում դարձել է ուկրաինական «Չերնոմորեց» (Օդեսա) ֆուտբոլային ակումբի խաղացող։ 2011 թվականին խաղացել է Ղազախստանի «Իրտիշ» ակումբի կազմում, ապա «Աստանա» ֆուտբոլային ակումբում։

Խաղացել է ադրբեջանական Զաքաթալա քաղաքի «Սիմուրգ» ֆուտբոլային ակումբում։ Հետագայում հանդես է եկել Մոլդովայի առաջնության ակումբներում։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Լեգիայի ֆուտբոլիստներ
Կատեգորիա:Մոլդովայի հավաքականի ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Պոլոնիա Վարշավայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Շահեն Հայրապետյան

**Շահեն Հայրապետյան** (), ճարտարապետ, գեղանկարիչ։

## Կենսագրական տվյալներ
Շահեն Հայրապետյանը ծնվել է 1917 թվականին Գողթն գավառի Տանակերտ գյուղում։ Նրա ընտանիքը 1910-ական թվականներին Շահենի ծննդավայր էր գաղթել Դաղստանի Դերբենտ քաղաքից։ Շահենի հորեղբայրը՝ Հայրապետ Հայրապետյանը, հայտնի մանկագիր էր։ 1932 թվականից ապրում և ստեղծագործում է Մոսկվայում։ Նա Ռուսաստանի վաստակավոր ճարտարապետ է։ 1947 թվականին ավարտել է Մոսկվայի ճարտարապետական համալսարանը, ինչից հետո աշխատել է ականավոր ճարտարապետներ Շուսևի, Ժոլտովսկու հետ միասին։

Նրա ծրագրերով կառուցված բազմաթիվ կառույցներից նշանավոր են Մոսկվայի ԳԱ լեռնային գործերի ինստիտուտի շենքը, Դամասկոսում ԽՍՀՄ-ի դեսպանատան շենքը, Մոսկվայում Լյուքսեմբուրգի դեսպանատան շենքը։ Զբաղվել է նաև գեղանկարչությամբ։ 1950 թվականից մասնակցել է նաև մի շարք ցուցահանդեսների։

## Ծանոթագրություններ

Կատեգորիա:Հայ նկարիչներ
Կատեգորիա:Հայ ճարտարապետներ
Կատեգորիա:1917 ծնունդներ
Կատեգորիա:Տանակերտ գյուղում ծնվածներ
Կատեգորիա:Ռուսաստանի վաստակավոր ճարտարապետներ
Կատեգորիա:Հայ գեղանկարիչներ
Carry Me in Your Dreams

**«Carry Me in Your Dreams»** (), երգ, որով երգչուհի Կեյսի Տոլան ներկայացրել է Ալբանիան «Եվրատեսիլ 2009» երգի մրցույթում, որն այդ տարի տեղի է ունեցել Մոսկվայում։ Այդ ստեղծագործությունն ընտրվել է ազգային ընտրության ճանապարհով, որտեղ հավաքել է 126 միավոր, երկրորդ տեղ ընկած երգից 7 միավորով ավելի։ Երգը գրել են Էդմոնդ Ժուլալին (երաժշտություն) և Ագիմ Դոչին (բառեր), որոնք երգ են գրել նաև 2004 թվականի մրցույթի համար։

## Ազգային ընտրություն
Երգն ընտրվել է 2008 թվականի դեկտեմբերի 21-ին ազգային ընտրության ճանապարհով՝ հաղթելով *I Këngës 47* փառատոնում, որը նախատեսված էր մրցույթում Ալբանիան ներկայացնելու մասնակից ընտրելու համար։ Ալբանիան եղել է առաջին երկիրը, որը ներկայացուցիչ է ընտրել իր կողմից և հրապարակայնորեն ներկայացրել երգը։

## Եվրատեսիլ 2009
«Եվրատեսիլ 2009» երգի մրցույթում երգը հնչել է անգլերեն։ Երգչուհին հանդես է եկել երկրորդ կիսաեզրափակչի ժամանակ, որը տեղի է ունեցել մայիսի 14-ին, և չորրորդ տեղով անցել է եզրափակիչ։ 2009 թվականի մայիսի 16-ին կայացած եզրափակչի ժամանակ 48 միավորով զբաղեցրել է 17-րդ հորիզոնականը։ Մրցույթում հաղթել է Ալեքսանդր Ռիբակը «Fairytale» երգով։

## Ծանոթագրություններ

Կատեգորիա:2009 սինգլներ
Կատեգորիա:Ալբանիան Եվրատեսիլ երգի մրցույթում
Կատեգորիա:Եվրատեսիլ 2009 երգի մրցույթ
Մեյ Մարթին

**Մեյ Մարթին** (;), կանադացի կատակերգու և դերասանուհի։ Մեյը երկու Canadian Comedy Awards մրցանակ ունի որպես «The Young and the Useless» խմբի անդամ։ Մարթինը Channel 4-ի և Նեթֆլիքսի «Լավ զգալ» () հեռուստասերիալի համահեղինակը և դերասանուհին է։

## Կարիերա
Մարթինի կարիերան սկսել է Կանադայում, որտեղ Մեյն ընդգրկվել է «The Young and the Useless» կատակերգական խմբի կազմում։ 16 տարեկանում Մեյը դարձել է երբևիցե ամենաերիտասարդ արտիստ, ով առաջադրվել է Թիմ Սիմսի Sims Encouragement Fund Award-ի համար։

Մարթինի աշխատանքը Կանադայում ներառել է նաև «Բարոնուհի ֆոն Սքեթչ շոու» կատակերգական սերիալի սցենարը։ Մեյը երկու անգամ հաղթել է Canadian Screen Award մրցանակն այն աշխատանքի համար, որը նա կատարել է այս սերիալի թիմի հետ միասին։

2011 թվականին Մարթինը տեղափոխվել է Մեծ Բրիտանիա և այդ ժամանակից ի վեր շրջագայել է մի շարք շոուներով և մասնակցել Edinburgh Fringe փառատոնին։ Մարթինի 2015 թվականի շոուն անվանվել է «Mae Martin:Us» ()։

Մեյը մասնակցել է բրիտանական հեռուստատեսության և ռադիոյի տարբեր ծրագրերին։ Ռադիոյում Մարթինը ներկայացրել է «Mae Martin's Guide to 21st Century Sexuality»-ն () BBC Radio 4-ով և մասնակցել նույն ռադիոկայանի «The Now Show»-ին ()։ 2018 թվականից ի վեր Մեյը դարձել է Radio 4-ի GrownUpLand փոդքասթի համահաղորդավարուհի, որը ստեղծվել է միլլենիալների համար։ 2018 թվականի մայիսին Մեյը դեբյուտել է Նեթֆլիքսի հատուկ թողարկմանը, որը Աշխարհի կատակերգուների հավաքածուի մասն էր։

2020 թվականին Մեյը դարձել է Channel 4-ի և Նեթֆլիքսի «Լավ զգալ» () կատակերգական հեռուստասերիալի դերասանուհի և համահեղինակ։

## Անձնական կյանք
Մարթինի հայրը Ջեյմս Չաթոն է՝ նախկին մանկական դերասանն, ով հայտնվել է Փիթեր Բրուքի «Ճանճերի տիրակալ» ֆիլմում։ Մեյը հանդիպել է ինչպես տղամարդկանց, այդպես էլ կանանց հետ, և ինքն իրեն բիսեքսուալ կամ լեսբուհի է համարում։ Մեյը նախկինում կախվածություն է ունեցել թմրանյութերից և մի քանի անգամ հայնտվել է վերակենդանացման բաժնում։ Նա այս պատմություններն օգտագործում է որպես իր ստենդ-ափների հիմք։

## Ծանոթագրություններ

## Արտաքին հղումներ
* 
*

Կատեգորիա:Լեսբուհի գրողներ
Կատեգորիա:Կանադացի դերասանուհիներ
Կատեգորիա:Կանադացի կին ակտիվիստներ
Կատեգորիա:Կանադացի սցենարիստներ
Կատեգորիա:Կատակերգուներ
Լավ զգալ (հեռուստասերիալ)

«**Լավ զգալ**» (), բրիտանական կատակերգական դրամա ժանրում հեռուստային ծրագիր, որի հեղինակներն են Մեյ Մարթինը և Ջո Հեմփսոնը։ Վեց մասերից բաղկացած ծրագրի առաջին սերիայի պրեմիերան կայացել է 2020 թվականի մարտի 18-ին Մեծ Բրիտանիայի Channel 4-ով, ինչից հետո բոլոր վեց սերիաները թողարկվել են All 4․ Netflix միջազգային դիստրիբյուտորի վրա և 2020 թվականի մարտի 19-ին հասանելի դարձել միջազգային դիտման։

## Դերասանական կազմ և կերպարներ
### Գլխավոր դերերում

* Մեյ Մարթինը որպես Մեյ
* Շառլոթ Ռիթչին որպես Ջորջ
* Լիզա Կուդրոուն որպես Լինդա՝ Մեյի մայր

### Երկրորդական դերերում
* Սոֆի Թոմփսոնը որպես Մեգի՝ Մեյի Narcotics Anonymous (NA)-ի հովանավոր
* Ֆիլ Բուրգերսը որպես Ֆիլ՝ Ջորջի հարևան
* Թոմ Էնդրյուսը որպես Քւևին՝ NA-ի անդամ
* Ռիթու Արյան որպես Լավա՝ Մեգիի դուստր
* Ռեյմոն Տիկարամը որպես Դևիդ՝ NA-ի առաջնորդ
* Օֆելիա Լովիբոնդը որպես Բինքի՝ Ջորջի ընկեր
* Ադրիան Լյուքիսը որպես Մալքոմ՝ Մեյի հայր
* Թոբի Բամթեֆան որպես Նիք

## Սերիաներ

## Ընդունելություն
Rotten Tomatoes-ում առաջին եթերաշրջանը ստացել է 100% վարկանիշը, որը հիմնված է 22 քննադատների ակնարկների վրա՝ միջին 8.3/10 գնահատականով։

Քերոլայն Ֆրամքեն Variety պարբերականից գրել է․ «'Լավ զգալ'-ը ցածր, խորաթափանց և իրական է այն իմաստով, որով հեռուստատեսությունը փորձում է ներկայանալ, սակայն դրանց մոտ դա հազվադեպ է ստացվում՝ և, այո, այն կարող է շատ լավ զգալ»։

## Ծանոթագրություններ

## Արտաքին հղումներ
* 

Կատեգորիա:2020 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Բրիտանական դրամա հեռուստասերիալներ
Կատեգորիա:Բրիտանական հեռուստասերիալներ
Կատեգորիա:Դրամա հեռուստասերիալներ
Կատեգորիա:Լեսբուհիների թեմատիկայով հեռուստասերիալներ
Կատեգորիա:Կատակերգական հեռուստասերիալներ
Սիբիլլա Պալմիֆերա

**«Սիբիլլա Պալմիֆերա»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1866 թվականին։ Ներկայումս նկարը գտնվում է Լեդի Լևեր պատկերասրահի հավաքածուում։

## Տեղեկություն նկարի մասին

Նկարում պատկերված է գուշակուհի Սիբիլլան։ Սիբիլլաները հին հունական դիցաբանության մեջ առասպելական գուշակուհիներ էին (հատկապես ապագա կործանարար աղետների)։ «Palmifera» բառը նշանակում է «արմավ կրող», հերոսուհու ձեռքին պատկերված է արմավենու ճյուղ։ Արմավենին և թիթեռը կարող են խորհրդանշել հոգևոր սկիզբը, ինչպես նաև ծաղկային սիմվոլիզմ են կրում իրենց մեջ նաև կարմիր վարդերը և կակաչները։ Կակաչը և գանգը մահվան խորհրդանիշներն են, Սֆինքսը՝ գաղտնիքների և հանելուկների սիմվոլը։ Ալջերնոն Չառլզ Սուինբյորնը ենթադրել է, որ նկարի ֆոնին հարթաքանդակների պատկերը մարմնավորում է սիրո և մահվան մշտական պայքարը։ Ինչպես գրել է ինքը Ռոսսետտին, Սիբիլլան պետք է պահի գերազանցության արմավենին իր մյուս աշխատանքների մեջ և «զբաղեցնի գերիշխող դիրք իր մյուս գեղեցկուհիների շրջանում», այդ իսկ պատճառով նրան տվել է նման անվանում։ Նկարի երեք հիմնական գույներն են կարմիրը, կանաչը և ոսկեգույնը։ Սուինբյորնը գրել է, որ նկարում գույների հետ աշխատանքը նման է վենետիկյան ոճին և համարվում է Տիցիանին հարգանքի տուրքի յուրօրինակ նշան։

«Սիբիլլա Պալմիֆերան» Ռոսսետտիի մեկ այլ ստեղծագործության՝ «Լեդի Լիլիթի» հետ, կազմում է դիպտիխի (երկփեղկ նկար) մաս։ Առաջինը մարմնավորում է հոգևոր գեղեցկությունը, երկրորդը՝ մարմնական։ Համապատասխան սոնետների հեղինակը հենց Ռոսսետտին է. նկարների շրջանակներին շարադրված են «Հոգու գեղեցկությունը» և «Մարմնի գեղեցկությունը»։ Նկարները և սոնետները զույգով առաջին անգամ միասին հրապարակել է Ալջերնոն Չառլզ Սուինբյորնը 1868 թվականին։ 1870 թվականին բանաստեղծությունները տպագրվել են Ռոսսետտիի «Սոնետներ նկարների համար» ժողովածուում։ 1881 թվականին Ռոսսետտին «Մարմնի գեղեցկություն» սոնետը վերանվանել է «Լիլիթ» և հրատարակել երկու սոնետները կողք կողքի «Կյանքի տունը» գրքում՝ միավորելով հակադրական ստեղծագործությունների զույգը։

Նկարի համար բնորդուհի է եղել (ինչպես և «Լեդի Լիլիթ» նկարի համար) Ալեքսա Ուայլդինգը։ 1865 թվականին նկարը պատվիրել է Ջորջ Ռեյը։ Ռոսսետտին աշխատանքի վրա չարչարվել է ընդմիջումներով մի քանի տարի։ Դժվարություն առաջացրել է ֆոնը, որը իր նամակներից մեկում նկարիչն անվանել է «խառնաշփոթ», հերոսուհուց ուշադրություն շեղող։ Ֆրեդերիկ Լեյլանդը իր համար պատվիրել է նկարի կրկնօրինակը և Ռոսսետտիին տվել 200 գինեյ կանխավճար, սակայն այն այդպես էլ ավարտին չի հասցվել։

## Ծանոթագրություններ

Կատեգորիա:1870 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Լեդի Լևեր պատկերասրահի նկարներ
Կատեգորիա:Կանանց դիմապատկերներ
Ձյուդոյի Ասիայի առաջնություն 2017

**Ձյուդոյի Ասիայի առաջնություն 2017**, անցկացվել է 2017 թվականի մայիսի 26-ից մայիսի 28-ը Չինաստանի Հոնկոնգ քաղաքում։

## Մեդալակիրներ
### Տղամարդիկ

### Կանայք

## Ընդհանուր հաշվարկ

## Արտաքին հղումներ
* 

Կատեգորիա:2017 ձյուդոյում
Կատեգորիա:Ձյուդոյի Ասիայի առաջնություններ
Բռնցքամարտի Ասիայի առաջնություն 2017

**Բռնցքամարտի Ասիայի առաջնություն 2017**, անցկացվել է 2017 թվականի ապրիլի 30-ից մայիսի 7-ը Ուզբեկստանի մայրաքաղաք Տաշքենդում։ Առաջնությանը մասնակցում էր 183 մարզիկ 29 երկրներից։ Խաղարկվում էր մեդալների 10 հավաքածու։

## Մեդալակիրներ

## Ընդհանուր հաշվարկ

## Աղբյուրներ
* Առաջնության արդյունքները

Կատեգորիա:2017 բռնցքամարտում
Կատեգորիա:Բռնցքամարտի Ասիայի առաջնություններ
Ավգուստովյան ջրանցք

**Ավգուստովյան ջրանցք** (, ), նավարկելի ջրանցք Լեհաստանի Պոդլյասկե վոևոդությունում և Բելառուսի Հանրապետության Գրոդնոյի մարզում։ Միմյանց է միացնում Վիսլա և Նեման գետերը։ Երկարությունը 101,2 կիլոմետր է, որից շուրջ 79 կիլոմետրը Լեհաստանի տարածքում է, 22 կիլոմետրը՝ Բելառուսի։ Համարվում է հիդրոտեխնիկական ճարտարապետության հուշարձան, ընդգրկված է Լեհաստանի ու Բելառուսի՝ համաշխարհային ժառանգության օբյեկտների նախնական ցանկերում և գտնվում է ՅՈՒՆԵՍԿՕ-ի հատուկ պահպանության ենթակա գոտում։ Անվանումն ստացել է լեհական Ավգուստով քաղաքի անունից։

## Պատմություն
### Շինարարությունը (1821-1850)
Ջրանցքի շինարարությունն ուներ քաղաքական ու տնտեսական նախադրյալներ։ 1821 թվականին Պրուսիան, միակողմանի կերպով մաքսային նոր տուրքեր սահմանելով, արգելք էր դրել իր տարածքով Լեհաստանից ու Լիտվայից բեռների փոխադրման վրա, արգելափակել առևտրականների մուտքը Բալթիկ ծովի նավահանգիստներ: Հրամայական պահանջ էր դարձել Լեհաստանի և Կուռլանդիայի (ներկայիս Լիտվայի) միջև առևտրային միջանցքի ստեղծումը՝ պրուսական տարածքի շրջանցումով, այնպես, որ վերացվեր կախվածությունը Պրուսիայի Դանցիգ (ներկայումս՝ Լեհաստանի Գդանսկ) նավահանգստից։ Ջրանցքի շինարարության համար անհրաժեշտ նախագծա-նախահաշվային փաստաթղթերի պատրաստման ապահովումը հանձնարարվել է լեհ պետական գործիչ, իշխան Ֆրանցիշեկ Քսավերի Դրուցկի-Լյուբեցկուն (1779—1846): 1824 թվականին 395 կիլոմետր ընդհանուր երկարությամբ ջրանցքի նախագիծը ներկայացվել է Ռուսաստանի կայսր Ալեքսանդր Առաջինին, որը նաև Լեհաստանի թագավորն էր, և և այդ նույն տարում կայսրը հավանության է արժանացրել ու հաստատել նախագիծը։ Այդ նախագծի իրագործումով վերջ էր տրվելու Լեհաստանի կախվածությանը պրուսական նավահանգիստներից։ Շինարարական աշխատանքներին մասնակցել է ավելի քան յոթ հազար բանվոր։ Ջրանցքի բացումը տեղի է ունեցել 1839 թվականին։ Նրա վերջին՝ «Windawska» անվանված հատվածի շինարարությունն ընդհատվել է Ռուսաստանի դեմ 1830 թվականին լեհերի բարձրացրած ապստամբության և Պրուսիայի հետ նոր պայմանագրի կնքման պատճառով (այդ վերջին հատվածով պիտի ապահովվեր կապը լիտվական Վենտսպիլս ծովային նավահանգստի հետ):

## Գրականություն
* Wojciech Batura|tytuł=Kanał Augustowski. Arcydzieło ludzkich rąk i natury|wydawca=Młotkowski|miejsce=Toruń|data=2005}}
* Krajobraz kulturowy Kanału Augustowskiego| wydawca = Ośrodek Ochrony Zabytkowego Krajobrazu| miejsce = Warszawa| rok=1999| isbn=83-85548-73-4}}

## Արտաքին հղումներ
* Beschreibung bei der UNESCO (englisch)
* www.suwalszczyzna.pl  (englisch)
* http://germany.mfa.gov.by/de/konsularwesen/visaerteilung/c3c5620ad608004d.html  
* Kanał Augustowski – Informacje, zdjęcia 

## Պատկերասրահ

Studzieniczna 04.jpg|
Augustov canal Nemnovo1.jpg|
Augustov canal Nemnovo3.jpg|
Augustov canal Nemnovo14.jpg|
Augustov canal Dombrovka1.jpg|
Augustov canal Dombrovka4.jpg|
Augustov canal Dombrovka2.jpg|
Pomnik Historii logo.svg|


## Ծանոթագրություններ

Կատեգորիա:Լեհաստանի աշխարհագրություն
Կատեգորիա:Ճարտարապետություն
Կատեգորիա:Ջրանցքներ
XXXTentacion-ի սկավառակագրություն

**XXXTentacion-ի սկավառակագրություն,** ամերիկացի ռեփեր XXXTentacion-ի ալբոմները։ Թողարկել է 4 ստուդիական ալբոմ, (2 հետմահու), 2 միքսթեյփ, 5 համատեղ միքսթեյփ, 7 մինի ալբոմ և 21 սինգլ (այդ թվում՝ 7-ը որպես հյուր կատարող)։ 2018 թվականի հունիսին ԱՄՆ-ում վաճառվել է նրա ալբոմների ավելի քան 25 միլիոն օրինակ։ XXXTentacion-ը պարգևատրվել է ձայնագրող ընկերությունների ամերիկյան ասոցիացիայի կողմից (RIAA)՝ ավելի քան 20 միլիոն ձայնագրությունների վաճառքի համար։

XXXTentacion-ն իր դեբյուտային «News / Flock» երգը թողարկել է 2013 թվականի հունիսին SoundCloud-ում։ Նրա առաջին «*XXX (UNMASTERED)*» միքսթեյփը թողարկվել է 2014 թվականի մարտի 6-ին, բայց երգերի մեծ մասը հետագայում հեռացվել է, իսկ որոշ երգեր դեռ չեն հայտնաբերվել։ Երգչի առաջին նախագիծը *Ice Hotel*-ն է, որն ունի ազատ հանրային տարածում։ 2015 թվականի դեկտեմբերին XXXTentacion-ը թողարկել է իր բեկումնային «Look at Me!» սինգլը, որը SoundCloud-ում միլիոնավոր լսումներ է ապահովել, նախքան 2017 թվականի փետրվարին «Empire Distribution» լեյբլի կողմից վերահրատարակվելը։ Սինգլը «Billboard Hot 100» հիթ-շքերթում հասել է 34-րդ հորիզոնականին։ Ավելի ուշ այն հաստատվել է RIAA-ի կողմից՝ որպես պլատինե։ Նույն տարվա մայիսին նա թողարկել է իր առաջին ազատ վաճառք ունեցող միքսթեյփը՝ «*Revenge»*-ը, որը «Billboard 200»-ում հասել է 28-րդ հորիզոնականին։

Նրա առաջին՝ «*17»,* ստուդիական ալբոմը թողարկվել է 2017 թվականի օգոստոսին և «Billboard 200»-ում դեբյուտել 2-րդ համարի ներքո։ Ալբոմի օժանդակությամբ թողարկվել են «Revenge» և կրկնակի պլատինե «Jocelyn Flores» և «Fuck Love» սինգլները։ 2017 թվականի դեկտեմբերին նա թողարկել է իր 7-րդ՝ «*A Ghetto Christmas Carol*» մինի ալբոմը։ Նրա երկրորդ՝ «*?»,* ստուդիական ալբոմը թողարկվել է 2018 թվականի մարտին և «Billboard 200»-ում դեբյուտել առաջին համարի ներքո։ Ալբոմի օժանդակությամբ թողարկվել են «Sad!», «Changes»» և «Moonlight» սինգլները։ «Sad!»-ը RIAA-ի կողմից հավաստագրվել է որպես յոթապատիկ պլատինե, իսկ «Changes» և «Moonlight» սինգլները՝ կրկնակի։ «Members Only, Vol. 4»-ը թողարկվել է 2019 թվականի հունվարի 23-ին՝ Ջասեյի ծննդյան 21-րդ տարեդարձին։

## Ալբոմներ
### Ստուդիական ալբոմներ

### Միքսթեյփներ

### Համատեղ միքսթեյփներ

## Մինի ալբոմներ

### Որպես առաջատար կատարող

### Որպես հրավիրված կատարող

## Այլ երգեր

## Հյուրի կարգավիճակով մասնակցություն

## Տեսահոլովակներ
### Որպես առաջատար կատարող

### Որպես հրավիրված կատարող

## Ծանոթագրություններ

Կատեգորիա:XXXTentacion
Կատեգորիա:Սկավառակագրություններ
Սուրբ Գրիգոր եկեղեցի (Նորաշեն)

**Սուրբ Գրգոր եկեղեցի**, հայկական առաքելական ավերված եկեղեցի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի Նորաշեն գյուղում։

## Պատմություն

Գտնվում էր պատմական Մեծ Հայքի Սյունիք նահանգի Երնջակ գավառում։ Սուրբ Գրիգոր եկեղեցին կառուցվել էր մինչև 12-13-րդ դարերը։ Ավերվել է 16-րդ դարի կեսերին։

Միակ աղբյուրը որում հիշատակվում է եկեղեցին 1357 թվականին եկեղեցում գրչագրված Ավետարան է։ Ավետարանը կազմել էր ծաղկող ու գրչագրող Գավազանը։ Ավետարանի հիշատակարանում գրված էր.

## Տես նաև
* Ջուղայի շրջան
* Նորաշեն
* Սուրբ Հովհաննես եկեղեցի (Նորաշեն)
* Սուրբ Աստվածածին վանք (Նորաշեն, Ջուղայի շրջան)
* Սուրբ Ստեփանոս եկեղեցի (Նորաշեն)
* Սուրբ Հռիփսիմե մատուռ (Նորաշեն)

## Գրականություն
* Այվազյան, Արգամ (1980) Նորաշենի ճարտարապետական հուշարձանները. Լրաբեր Հասարակական Գիտությունների, № 8 . pp.&nbsp;110–115. ISSN 0320-8117

## Ծանոթագրություններ

Կատեգորիա:Ջուղայի շրջանի վանքեր և եկեղեցիներ
ք
ք
Կատեգորիա:Եկեղեցիներ այբբենական կարգով
Կատեգորիա:Ադրբեջանում ոչնչացված հայկական հուշարձաններ
Ողոհիի կամուրջ

**Ողոհիի կամուրջ**, կամուրջ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Ողոհի գյուղի հյուսիսարևմտյան մասում։

## Պատմություն

Գտնվում էր պատմական Մեծ Հայքի Վասպուրական նահանգի Գողթն գավառում։ Այն կառուցվել է եղել 1663 թվականից առաջ, քանի որ կամուրջը հիշատակված էր Աղահեցիկի Սուրբ Խաչ վանքի 1663 թվականի արձանագրության մեջ։ Կամուրջը կառուցված լինելով լեռնային տարանցիկ երթուղիներից մեկի վրա, դարեր շարունակ Գողթնի և Երնջակ գավառների գլխավոր բնակատեղիների մի մասը կապել է իրար։ Կամրջով է անցել դեպի Ղարաբաղ գնացող ճամփան, այդ իսկ պատճառով կամուրջը անվանվել է նաև «*Ղարաբաղու ճանաբարի կամուրջ*»

## Նկարագրություն

Կառուցված է Գիլանի գետի վտակի վրա։ Երկկամար հորինվածք ուներ։ Որպես շինանյութ օգտագործվել էր տեղական ճեղքված որձաքարն ու մասամբ էլ մաքուր տաշած բազալտ քարը։ Կամրջի երկու կամարները իրենց բացվածքներով ունեն տարբեր չափեր, որը բխում է տեղանքից։ Ձախակողմյան կամարը բացվածքով և թռիչքով զգալի չափով փոքր է աջակողմյան կամարից։ Կամրջի թաղերի կամարները և ճակատները շարված են խնամքով, այդ իսկ պատճառով այն լավ է պահպանվել և ծառայում է իր նպատակին։

## Տես նաև

* Որդուարի շրջան
* Վասպուրական
* Ողոհի
* Սուրբ Ստեփանոս եկեղեցի (Ողոհի)
* Աղահեցիկի Սուրբ Խաչ վանք (Ողոհի)

## Գրականություն
* Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp.&nbsp;93–94.

## Ծանոթագրություններ

Կատեգորիա:Նախիջևանի Ինքնավար Հանրապետության կամուրջներ
Կատեգորիա:Օրդուբադի շրջանի կամուրջներ
Կատեգորիա:Հայկական կամուրջներ
Կատեգորիա:Հայկական ճարտարապետություն